Héraðsdómur Reykjanessin 27 päivänä kesäkuuta 2003 tekemän päätöksen mukainen pyyntö saada EFTAn tuomioistuimen neuvoa-antava lausunto asiassa valtionsyyttäjä vastaan Ásgeir Logi Ásgeirsson, Axel Pétur Ásgeirsson ja Helgi Már Reynisson (Asia E-2/03)



Virallinen lehti nro C 248 , 16/10/2003 s. 0005 - 0005



Héraðsdómur Reykjanessin 27 päivänä kesäkuuta 2003 tekemän päätöksen mukainen pyyntö saada EFTAn tuomioistuimen neuvoa-antava lausunto asiassa valtionsyyttäjä vastaan Ásgeir Logi Ásgeirsson, Axel Pétur Ásgeirsson ja Helgi Már Reynisson (Asia E-2/03) (2003/C 248/05) Héraðsdómur Reykjaness (Reykjanesin käräjäoikeus - Hafnarfirði, Islanti) on esittänyt 27 päivänä kesäkuuta 2003 tekemäänsä päätökseen perustuvan pyynnön saada EFTAn tuomioistuimen neuvoa-antava lausunto asiassa valtionsyyttäjä vastaan Ásgeir Logi Ásgeirsson, Axel Pétur Ásgeirsson ja Helgi Már Reynisson. Tuomioistuimen kirjaamoon 9 päivänä heinäkuuta 2003 saapunut pyyntö koskee seuraavia kysymyksiä: 1. Sovelletaanko ETA-sopimuksen pöytäkirjassa 9 olevassa 7 artiklassa ja saman pöytäkirjan lisäyksessä 3 käytettyä ilmaisua "kaupankäynnin järjestelyt" myös alkuperäsääntöihin, jotka sisältyvät 22 päivänä heinäkuuta 1972 allekirjoitettuun Euroopan talousyhteisön ja Islannin tasavallan väliseen sopimukseen, jolloin kyseiset alkuperäsäännöt ovat ensisijaisia ETA-sopimuksen pöytäkirjaan 4 sisältyviin alkuperäsääntöihin nähden? 2. Sen estämättä, mitä ETA-sopimuksen pöytäkirjassa 9 olevassa 7 artiklassa määrätään, jos ETA-sopimuksen pöytäkirjaan 4 sisältyviä alkuperäsääntöjä katsotaan sovellettavan käsiteltävänä olevaan asiaan, pidetäänkö Islantiin ETA-alueen ulkopuolisista maista tuotujen kokonaisten jäädytettyjen kalojen sulatusta, pään poistoa, fileointia, ruotojen poistoa, viimeistelyä, suolausta ja pakkausta kyseisten sääntöjen mukaisena riittävänä käsittelynä ja jalostuksena, jotta tuote voidaan katsoa alkuperältään islantilaiseksi? 3. Riippumatta siitä, ottaako tuomioistuin kantaa vuoden 1972 sopimuksen pöytäkirjan 3 tulkintaan, sitä pyydetään tulkitsemaan ETA-sopimuksen pöytäkirjaan 4 sisältyviä alkuperäsääntöjä sen osalta, pidetäänkö Islantiin ETA-alueen ulkopuolisista maista tuotujen kokonaisten jäädytettyjen kalojen sulatusta, pään poistoa, fileointia, ruotojen poistoa, viimeistelyä, suolausta ja pakkausta riittävänä käsittelynä ja jalostuksena, jotta tuote voidaan katsoa alkuperältään islantilaiseksi. 4. Jos ETA-sopimuksen pöytäkirjassa 9 olevaa 7 artiklaa katsotaan sovellettavan ensimmäisessä kysymyksessä tarkoitettuun Euroopan talousyhteisön ja Islannin tasavallan väliseen sopimukseen sisältyviin alkuperäsääntöihin ja jos näiden sääntöjen katsotaan olevan ensisijaisia ETA-sopimuksen pöytäkirjaan 4 sisältyviin alkuperäsääntöihin nähden ja jos EFTAn tuomioistuin on toimivaltainen esittämään lausunnon kyseiseen sopimukseen sisältyvien alkuperäsääntöjen tulkinnasta, onko toisessa kysymyksessä kuvattu jalostustapa riittävä kyseisen pöytäkirjan mukainen käsittely- ja jalostustapa, jotta tuote voidaan katsoa alkuperältään islantilaiseksi? 5. Edellyttäen, että EFTAn tuomioistuimella on toimivalta tulkita Euroopan talousalueen ja Islannin tasavallan välillä 22 päivänä heinäkuuta 1972 allekirjoitettua sopimusta, mihin Euroopan unionin jäsenvaltioihin kyseisen sopimuksen pöytäkirjaa 6 sovelletaan?